Hof gaan sê oor Krejcir | Maroela Media
Radovan Krejcir. Foto: www.lidovky.cz
Die hooggeregshof in Johannesburg sal na verwagting Maandag uitspraak lewer oor of Radovan Krejcir in ŉ hospitaal opgeneem moet word nadat hy glo na sy arrestasie deur polisiebeamptes aangerand is.
Die Tsjeggiese sakeman se regsverteenwoordiger het Sondag ŉ dringende aansoek voor die hof gebring om Krejcir in ŉ hospitaal te laat opneem. Regter Ramarumo Monama het uitspraak tot 11:00 Maandagoggend voorbehou. Krejcir se dokter beweer dat hy nierversaking kan kry indien hy nie in die hospitaal opgeneem word nie. Hy sê Krejcir se beserings is in ooreenstemming met iemand wat aangerand is. Krejcir en ŉ medebeskuldigde is veronderstel om vanoggend in die Alberton-landdroshof te verskyn. Dit is egter nog nie duidelik of Krejcir wel vandag sal verskyn nie weens die nuutste verwikkelinge. Krejcir is Vrydagaand by sy huis in Bedfordview in hegtenis geneem op klagte van poging tot moord en menseroof.
‘Kaper’ vra borg
Man val op berg, sleep homself na veiligheid
Sarie van Niekerk
Daar bestaan al lankal, al ‘n paar jaar, nie meer ‘n landdroshof op Alberton nie, so ek wonder of in die straat gaan verskyn
“Hy is my vriend, finish en klaar!” – ek kan nie help om weer aan ou Jackie en sy maatjies te dink nie … ek wonder WIE almal gaan nou hierdie woorde in verband met Radovan uitspreek …. ek ruik ‘n ROT en ‘n baie grote daarby!
Ruik ek iets van maak voorbrand vir mediese parool aan ‘n misdadiger as hy skuldig bevind word?
Hy probeer die oudste “truuk” in die boek, maar nouja, nou is dit > Swem jannie Swem.